Publication: Magyar Közlöny
Issue: MK-2001-46 (Year: 2001, Number: 46)
Era: 1990-2004
Section: 89/1988. (XII. 20.) MT rendelet 4. §-ában, továbbá
Paragraph Index: 287

(6) Korlátozással érvényes belföldi árufuvarozó-vállalkozói képesítést kaphat az a személy, aki kizárólag mezőgazdasági vontatót, lassú járművet és azokhoz kapcsolt pótkocsit, továbbá 3,5 tonna megengedett legnagyobb össztömeget meg nem haladó járművet (járműszerelvényt) üzemeltető gazdálkodó szervezetnél kíván szakmai irányítóként működni. Az ehhez szükséges vizsga kérdéseit a rendelet melléklete alapján úgy kell meghatározni, hogy azok a megjelölt járművekkel jellemzően végzett áruszállítási feladatokhoz szükséges ismeretekre terjedjenek ki. A vizsgára, annak időtartamát tekintve az (5) bekezdésben, egyébként a (2)—(4) bekezdésekben foglaltakat kell alkalmazni. A korlátozás tényét a vizsgabizonyítványban fel kell tüntetni.

Source: https://magyarkozlony.hu/hivatalos-lapok/326a986f43d90bfff3c185bef53946d546093fe7/dokumentumok/b00fa87f49acd2093393f66750769319b7fe03c8/letoltes